**Zbor de fluture**

*AlbAtros*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îmbrăcată în matasea dimineții

zbor prin tărâmul sufletului

precum un fluture

îmbrățișat de razele soarelui,

un zbor zglobiu

cu aripi albastre și luminoase...

Așteptând să mă nasc în cuvânt

îngenunghez în fața gândului,

un altar în care poezia prinde contur...

Îmi scutur sfiala

din frumusețea genelor

și-ncep a fredona o melodie

în care cuvântul,

precum un fluture,

tresare zburând pe-o floare

dintr-un colț de cer...

O liniște mă cuprinde

la capătul timpului

obosită de atâta zbor în cerc

un zbor de sentimente contradictorii

mereu schimbate în tărâmul iubirii...

Nimic nu mă mai sperie

nimic nu mă mai surprinde

nimic nu mă mai disperă

toate-s liniștite în vise limpezite...

Mă cuibăresc precum un fluture

pe petala unei flori

și-mi tac orice întrebare

desenând ambigu

o nouă zi din ianuarie...